b'\n_START_ARTICLE_\nInternational IMPAC Dublin Literary Award\n_START_PARAGRAPH_\nInternational IMPAC Dublin Literary Award er en internasjonal litteraturpris som siden 1996 har blitt utdelt i Dublin for et enkelt litter\xc3\xa6rt verk p\xc3\xa5 engelsk. Prisen er stiftet av det amerikanske firmaet Improved Management Productivity and Control (IMPAC) sammen med Dublin City Council. Prisen er p\xc3\xa5 \xe2\x82\xac100\xc2\xa0000. For oversatte verk f\xc3\xa5r oversetteren 25\xc2\xa0% av prisbel\xc3\xb8pet. Den er den st\xc3\xb8rste prisen som deles ut for enkeltst\xc3\xa5ende engelskspr\xc3\xa5klige verk._NEWLINE_Prisen administreres av Dublin City Libraries som mottar nominasjoner fra offentlige bibliotek i st\xc3\xb8rre byer over hele verden.'